Inclusion Europe

Gyvenimas po smurto!

Lengvai skaitoma versija

„Šios patirtys pavertė mus tuo, kuo mes esame dabar“

(Lucy, 32 metai)

Tyrimo apie moterų su intelekto sutrikimais

patiriamą institucinę prievartą rezultatai

PROJEKTAS

PAVEIKSLĖLIS

**Įvadas**

Moterys su intelekto sutrikimais

dažnai patiria institucinę prievartą.

Žmogus, kuris turi intelekto sutrikimą, sunkiau supranta informaciją ir išmoksta naujų įgūdžių, nei kiti žmonės.

Tai padaro jų gyvenimą sunkesnį.

Yra daug tyrimų apie prievartą.

Dauguma tyrimų yra apie seksualinę prievartą.

Mes žinome, kad daug moterų patiria seksualinę prievartą.

Bet moterys su intelekto sutrikimais seksualinę prievartą patiria dar dažniau.

Seksualinė prievarta – kuomet moterų intymios vietos yra liečiamos tuomet, kai jos to nenori.

Arba tuomet, kai jai yra pasakoma, jog ji bus liečiama.

Tai ją išgąsdina.

Priežiūros darbuotojai dažnai apie tai nežino.

Dauguma moterų nekalba apie patirtą smurtą. Jos bijo, kad:

* Jomis niekas nepatikės,
* Jeigu jos kalbės, jos nukentės,
* Jos praras pagalbą ir globą kurią dabar gauna.

Ką jums reikia žinoti:

* Prievarta vyksta visur.
* Moterys su intelekto sutrikimais dažnai patiria prievartą.
* Yra daug skirtingų prievartos rūšių

Mes atlikome tyrimą apie moterų su intelekto sutrikimais patiriamą institucinę prievartą.

Institucijos – tai vieta, kur asmenys, turintys intelekto sutrikimų, gyvena su kitais intelekto sutrikimus turinčiais asmenimis.

Dažnai jie gyvena atskirti nuo kitų žmonių.

Dažnai jie neturi galimybės pasirinkti, su kuo nori gyventi ar kas jiems padės.

Ką mes norėjome sužinoti:

* Kas nutinka moterims su intelekto sutrikimais, kai jos patiria institucinį smurtą?
* Kaip patirtas smurtas formuoja jų gyvenimus, kuomet jos išeina iš institucijų ir pradeda gyventi bendruomenėse?

„Save atstovaujantys“ žmonės apie smurtą:

Pirmiausia mes norėjome, jog „save atstovaujantys“ žmonės padėtų mums suprasti, kas yra smurtas.

„save atstovaujantys“

Žmonės su intelekto sutrikimais, kurie patys kalba už save.

Jie mums pasakojo, kad yra skirtingų tipų prievarta:

* Fizinė prievarta:

Kai kurios moterys patyrė fizinę prievartą. Pavyzdžiui: kažkas trenkė, pastūmė ar spyrė joms.

* Seksualinė prievarta:

Kai kurių moterų intymios vietos buvo liečiamos, kai jos to nenorėjo.

Kai kurioms buvo sakoma, kad jos bus liečiamos.

Tai jas išgąsdino.

* Psichologinė prievarta:

Ant kai kurių moterų buvo šaukiama.

Kai kurios moterys patyrė patyčias.

Patyčios yra tada, kai kažkas tau grasina ar sako blogus dalykus apie kitą žmogų.

Tai gali priversti tave bijoti bei jaustis vieniša.

* Nepriežiūra:

Kai kurios moterys negavo priežiūros ar palaikymo, kurio joms reikėjo.

Pavyzdžiui: negavo reikiamų vaistų.

Neturėjo galimybės nuvykti pas daktarą.

Negavo užtektinai maisto ar vandens.

* Per didelis kiekis vaistų:

Kai kurios moterys buvo priverstos vartoti vaistus, kurių jos nenorėjo.

Kai kurios gavo vaistų, tačiau:

* Nežinojo, kodėl jos turėtų vartoti tuos vaistus;
* Nežinojo, koks bus vaistų poveikis;
* Suvaržymas:

Tu nesi laisvas, kuomet galioja taisyklės, kurios tau neleidžia daryti to, ką tu nori.

Pavyzdžiui: valgyti ką nori, kada nori susitikti su draugais ar išeiti.

Ar kai žmonės neklausia tavęs, ką tu nori veikti.

* Problemos susijusios su pinigais:

Kai kurios moterys sakė, kad kažkas pavogė jų pinigus.

Arba, kad jos negavo pinigų, kuriuos užsidirbo.

* Nutildymas:

Kai kurios moterys buvo nutildytos, joms nebuvo leista kalbėti.

Joms buvo liepta „užsičiaupti“.

Joms buvo sakoma: „nebūk tokia sudėtinga“.

* Kompiuteriai skirti bendravimui:

Kai kuriems žmonėms buvo atjungiami kompiuteriai, kuriuos jie naudodavo bendravimui – tai yra smurtas, nes jie nebegali bendrauti.

Tai yra nutikę kelioms moterims.

* Naudojimasis tavimi:

Naudojimasis tavimi, kai tu sunkiai dirbi, tačiau nieko už tai negauni.

Arba kai tau reikia atlikti visus nemalonius darbus.

Tai nutiko kelioms moterims.

* Mažiau galimybių:

Nėra sąžininga – kai gauni mažiau galimybių, nei kiti žmonės.

Pavyzdžiui, negali mokytis ir gauti diplomą.

Tau neleidžia dirbti arba sako: „tu vis tiek nieko negali“.

* Smurtas socialiniuose tinkluose:

Kai kurios moterys buvo persekiojamos socialiniuose tinkluose.

Žmonės nuolat joms rašydavo ir nepalikdavo ramybėje.

Prievarta yra ir tada, kai kas nors naudoja tavo informaciją ar nuotraukas prieš tave.

Ar kas nors tau grasina internete.

* Draudimas turėti šeimą:

Kai kurioms moterims buvo draudžiama kurti santykį, mylėti kitą žmogų.

Kai kurios buvo priverstos vartoti vaistus, kad negalėtų susilaukti vaikų.

Kartais moterys vartodavo vaistus, bet nežinodavo nuo ko jie.

Sterilizacija – kai daktarai atlikdavo operaciją, kad nebegalėtum turėt vaikų.

Priverstinė sterilizacija – kai tai įvyksta net ir tada, kai tu nenori. Ar net tada, kai nežinai, kokia operacija tau atliekama.

* Priimamos nerimtai:

Tai reiškia, kad žmonės tavęs nesiklauso.

Arba kai žmonės mano, kad tavo patirtis yra tiesiog išgalvoti pasakojimai.

Jei jauti emocijas, tokias kaip: pyktis, baimė, nusivylimas, tau yra neleidžiama jų rodyti.

Svarbu žinoti, kad yra daugybė skirtingų prievartos rūšių.

Visos jos paveikia žmogų.

Kartais, kai moterys patiria prievartą, darbuotojai negalvoja, jog čia buvo prievarta.

Kai atlikome savo tyrimą, priėmėme sprendimą:

* Tikime visais, kurie sako, kad patyrė prievartą.
* Norime patys išgirsti, ką patyrė moterys.

2. Structural violence struktūrinė prievarta

Moterys dalyvavusios tyrime patyrė daug „struktūrinės“ prievartos.

Ši prievarta įvyksta dėl to, kaip veikia mūsų visuomenė.

Mūsų visuomenėje moterys yra matomos kaip mažiau svarbios nei vyrai, nes jos yra silpnesnės.

Žmonės su intelekto sutrikimais taip pat gali būti matomi kaip mažiau svarbūs, nes jiems reikia pagalbos.

Tai nėra teisinga. Mes visi esame svarbūs.

Yra sunku pastebėti, kai vyksta struktūrinė prievarta.

Žmonės, kurie turi galios prieš kitą, gali jį nuskriausti.

Dalykai, kuriuos jie daro, gali atrodyti nereikšmingi.

Bet žmonėms, kurie turi mažiau galios, tokie dalykai gali būti labai skausmingi.

Dažnai žmonės nesupranta, kiek skausmo jie gali sukelti kitiems.

Dauguma moterų patirčių, kurias mums papasakojo, buvo apie struktūrinę prievartą.

Daug prievartos įvyksta kai:

* Moterims reikia kitų žmonių palaikymo. Joms nėra leidžiama pačioms pasirinkti.
* Griežtos taisyklės neleidžia žmonėms gyventi taip, kaip jie nori
* Moterys buvo laikomos atskirai nuo kitų. Todėl jautėsi vienišos;
* Žmonėms institucijose nerūpėjo moterų talentai ir interesai.

Jie žiūrėjo tik į jų negalią.

Keli pavyzdžiai:

* Negali pačios rinktis:

NUOTRAUKA

* Taisyklės, kurios apsunkina tavo gyvenimą:

NUOTRAUKA

* Negali bendrauti

Nuotrauka

* Kai kiti žmonės mato tik tavo negalią:

Ninos tvarkaraštis: kiekvieną dieną kamuoliukų baseinas, multisensorinė terapija ir dainavimas.

Ninai tai vis labiau nusibosta. Galiausiai daugiausia laiko ji miega. Ninos tėvai susirūpino. „Ninai reikia daugiau iššūkių“.

„Ne. Ji turi negalią ir negali daryti nieko daugiau“.

Visa tai yra struktūrinės prievartos pavyzdžiai.

3. Tinkamos pagalbos trūkumas

NUOTRAUKA

Yra skirtumas tarp:

* Globojimo;
* Rūpesčio.

 Kai kas nors tave globoja, jie užtikrina:

* stogą virš galvos,
* maisto,
* tualetą,
* vaistų,
* saugumą,
* ir t.t.

Visų šitų dalykų tau reikia.

Institucijos stengiasi šiuos dalykus suteikti.

Kai tu kam nors rūpi:

* jie nori žinoti kaip tu jautiesi,
* jie nori žinoti ar tu laimingas,
* jie nori tave pažinti,
* jie nori žinoti tavo pasirinkimus.

Kai tu nerūpi niekam, tavo gyvenimas yra labai vienišas.

Tada yra daugiau tikimybės patirti prievartą.

Tai reiškia, kad jūs negaunate tinkamos pagalbos.

Štai keli netinkamo rūpinimosi pavyzdžiai:

* Negaunate geros pagalbos/priežiūros

Karšta diena, grupė neįgalių žmonių su vėžimėliais yra saulėkaitoje, prakaituoja. Už nugaros yra dvejos durys.

Žmogus praeina pro vienas duris. Jis nešasi ąsoti vandens.

Eidamas jis klausia: „Ar kas nors nori vandens?“

„Ne? Gerai“ atsako jau nueidamas ir išeidamas pro kitas duris.

Kai kurie žmonės grupėje buvo pakėlę rankas, bet jo jau nebuvo.

Apačioje parašyta:

„kuo labiau esi priklausomas nuo paramos, tuo didesnė nepriežiūros galimybė“

* Kai pagalbos teikėjai nėra malonūs.

Kartais būdai, kuriais yra rūpinamasi žmonėmis, panašūs į prievartą.

Moterys su kuriomis šnekėjome, kai kurią pagalbą/rūpinimąsi priskyrė prievartai.

Pavyzdžiui:

Rebeka supyksta (fone taisyklės).

Ją sugriebia du vyrai.

Ji nuvedama į izoliatorių.

Jie liepia jai nusirengti.

Kai ji tai daro lėtai, jie jai padeda.

Jie duoda jai kitus drabužius.

Jie palieka ją izoliatoriuje.

Rebeka lieka viena.

Ji galvoja: „Aš esu nieko verta. Aš esu niekas.“

Darbuotojai kurie globoja, nesirūpina tavo emocijomis.

Dorien papasakojo vienam darbuotojui apie savo šunį. Ji verkė.

Užuot pasikalbėjęs su ja, darbuotojas pasakė, kad ji turėtų pasikalbėti su psichologu.

Dorien toliau verkia, tuo metu darbuotojas nueina.

NUOTRAUKA

* Kai darbuotojams neįdomios jūsų problemos.
* Kai darbuotojai su šeimomis nesidalina informacija.

Šeimos prašo darbuotojų parodyti dokumentus susijusius su jų dukra.

Jie mato daug informacijos apie savo dukterį, kur parašyta, jog ji nesijaučia gerai.

Jie pasako tai už merginą atsakingai darbuotojai.

Ji sako: „Aš niekada to nepastebėjau. Niekas niekada nieko su šiais įrašais nedarė“

Kiekvienam žmogui yra labai svarbu turėti kažką, kam jie rūpėtų.

Moterys su kuriomis šnekėjome galėjo išeiti iš institucijos tik todėl, kad turėjo žmonių, kuriems jos rūpėjo.

Yra svarbu turėti žmonių, kuriems tu rūpi.

Jie gali tave palaikyti, kad tu nenukentėtum nuo prievartos.

Prievartos padariniai

Moterims su kuriomis šnekėjome, prievarta turėjo daug padarinių.

Po patirtos seksualinės ar fizinės prievartos galima buvo sulaukti pagalbos.

Pagalbą teikdavo institucijos ar organizacijos.

Gauti pagalbą yra labai svarbu.

Moterys, kurios negavo pagalbos, sunkiai išgyveno patirtą prievartą.

Moterys pagalbos negavo dėl įvairių priežasčių:

Pavyzdžiui:

* Neturėjo su kuo pasikalbėti;
* Bijojo prarasti paramą;
* Bijojo, kad niekas jomis netikės;
* Bijojo, kad vėl nukentės;
* Nenorėjo būti nusiųstos pas daktarą, kurio nepažinojo;
* Manė, kad tai, kas įvyko, yra normalu.

Dauguma šių priežasčių yra susijusios su struktūriniu smurtu.

Jokia pagalba nebuvo pasiekiama.

Visos moterys skirtingai susidorojo su patirta prievarta.

Pavyzdžiui:

* Jos liūdėjo.

Moterys, su kuriomis kalbėjome, patyrė prievartą

Kai kurios patyrė daug prievartos ir liūdėjo ilgą laiką.

Kartais jos taip pat būdavo įsitempusios ir išsigandusios.

* Jos pakeitė savo požiūrį į pasaulį

Moterų patirtas smurtas pakeitė jų požiūrį į jas supantį pasaulį.

Taip pat į tai, kaip jos matė save.

Po šių patirčių dauguma moterų turėjo labai žemą savivertę.

Jos nesijautė svarbiomis kitiems žmonėms.

Dauguma moterų nepasitikėjo tais, kurie norėjo joms padėti.

Pavyzdžiui:

Vienai moteriai paramos darbuotoja nuolat grasindavo.

Paramos darbuotoja grasino, kad nusiųs ją pas psichologą, jei ji neklausys.

Jos mintyse psichologas tapo bausme.

Todėl, kad psichologas visada buvo naudojamas kaip grasinimas.

Ji nuėjo pas psichologą.

Ji nekalbėjo su juo.

Ji nepriėmė pagalbos, kurios jai reikėjo.

Taip buvo dėl grasinimų, kuriuos ji gavo anksčiau.

Moterys su kuriomis kalbėjome taip pat galvojo, kad pasaulis yra prieš jas.

Dauguma jų netikėjo, kad gali būti laimingos ilgą laiką.

Jos visada bijojo prarasti tai, kas yra gero jų gyvenimuose.

Nenukentėti dar kartą

Visos moterys, kurios patyrė prievartą, stengėsi nenukentėti dar kartą.

Jos darė šiuos tris dalykus:

1. **Prisitaikė**

Dauguma moterų, su kuriomis kalbėjome, prisitaikė.

Tai reiškia, kad jos pakeitė savo elgesį, kad galėtų geriau prisitaikyti situacijoje.

Pavyzdžiui,

jos nekalbėjo apie sudėtingus dalykus.

Tokiu būtų jos išvengdavo blogų reakcijų iš darbuotojų.

Jos nerodė savo emocijų, tokių kaip pyktis, baimė, nusivylimas.

Tokiu būdu jos galėjo išvengti vaistų arba atskyrimo nuo grupės.

1. **Vengė**

Moterys, kurios patyrė prievartą, vengdavo daugelio situacijų.

Pavyzdžiui,

jos vengė susipažinti su naujais žmonėmis,

nes nenorėjo susipažinti su daugiau žmonių, kuriais negalėtų pasitikėti.

Jos vengė naujų vietų,

nes nenorėjo susidurti su nuostatomis, kurias žmonės jau turėjo apie jas.

1. **Bendravo (komunikacija)???**

Moterys, kurios patyrė smurtą - kalbėjo apie tai.

Bet ne visada tai darė žodžiais.

Kartais jų patyrimai pasidarydavo labai sunkūs ir jos susijaudindavo ar supykdavo.

Tuomet darbuotojai sakydavo, kad tai „problema jų elgesyje“.

Kai kurioms moterims būdavo taip nuobodu, kad jos visą dieną miegodavo.

Komunikacija veikdavo tik tada, kai būdavo žmonių, kuriems rūpėjo moterys ir jie suprasdavo, ką jos nori pasakyti.

Kai kurie būdai susidoroti su patiriama prievarta institucijose veikė labai gerai.

Tai reiškia, kad padėjo moterims nepatirti prievartos dar kartą.

1. Gyvenimas po patirtos prievartos

Mes parodėme moterims kortelių rinkinį.

Kortelės padėjo kalbėti apie „inclusion“ (įtrauktis).

„Inclusion“(įtrauktis) reiškia buvimą bendruomenės dalimi.

Mes norėjome sužinoti,

kas trukdė jų integracijai.

Ir ar tam turėjo įtakos jų patirta prievarta.

Moterys, su kuriomis kalbėjome,

jau buvo išėjusios iš institucinės globos.

Kartu su savimi jos pasiėmė savo liūdesį,

požiūrį į pasaulį ir būdus, kaip išvengti skausmo.

Kai kurie būdai trukdė jų integracijai.

Pavyzdžiui:

* Moterys nepasitikėjo žmonėmis;
* Jos nedrįso susipažinti su naujais žmonėmis;
* Jos nesijautė svarbios;
* Jos turėjo žemą savivertę;
* Jos bijojo, kad naujose vietose su jomis bus blogai elgiamasi;
* Jos bijojo kažką padaryti blogai, ir vėl grįžti į instituciją;
* Jos nežinojo, ką apie save pasakoti kitiems žmonėms.

Moterys, kurios gyveno didesnėse institucijose, patyrė daugiau prievartos.

Todėl joms buvo sunkiau tapti bendruomenės dalimi.

1. Parama po patirtos institucinės prievartos

Moterys pasakė mums, ko joms reikia.

Kiekviena moteris žinojo, ko reikia jai asmeniškai.

Jei žmonės tavęs klauso, tampa lengviau gauti tinkamą paramą.

Svarbu jaustis saugiai.

Svarbu turėti žmogų, kuriam tu rūpėtum

Svarbu kalbėti apie save ir leisti kitiems suprasti,

kodėl šiuo metu reaguoji būtent taip.

1. Kaip palaikyti moteris, kad jos integruotųsi

Kai kurios moterys su kuriomis kalbėjomės,

dabar sėkmingai gyvena bendruomenėje

Jos gavo stiprią paramą iš žmonių, kuriems rūpėjo.

Kitos neturėjo tokios paramos.

Mes norėjome sužinoti,

kas yra gera parama ir kodėl ji tokia svarbi.

Atradome 4 pagrindinius dalykus,

dėl kurių parama labai svarbi:

1. Klausymas ir supratimas.

NUOTRAUKA

1. Padėti moterims patirti mažiau prievartos

NUOTRAUKA

1. Užtikrinti saugumą

NUOTRAUKA

1. Rasti moterims svarbius vaidmenis bendruomenėje

NUOTRAUKA

Ir pabaigai:

NUOTRAUKA

Santrauka

Didžioji dalis institucinės prievartos yra struktūrinė prievarta.

Moterys nuo jos nukenčia, nes neturi žmonių, kuriems jos rūpi.

Dėl šių priežasčių moterims, su kuriomis kalbėjomės, buvo sunku.

Jų požiūris į pasaulį pasikeitė.

Jos sugalvojo būdus, kaip išvengti skausmo.

Šiuos būdus jos išsinešė kartu su savimi, kai persikraustė gyventi į bendruomenę.

Šie būdai trukdė joms sėkmingai integruotis į bendruomenę.

Moterims reikalinga parama, kad galėtų įveikti patirtą prievartą.

Tai reiškia, kad reikia žmogaus, kuris jų klausytųsi ir jas suprastų.

Su kuriuo jos jaustųsi saugios.

Paramos gavimas gali labai padėti.

Padeda būti stiprioms.

Padeda vėl nepatirti skausmo.

Padeda geriau gyventi bendruomenėje.

Kas turėtų būti padaryta?

1. Švietimas

Svarbu, kad moterys su intelekto sutrikimais:

* Nebūtų atskiriamos į specializuotas mokyklas;
* Būtų suteikta galimybė kurti draugystę nuo ankstyvo amžiaus;
* Būtų suteikta galimybė kurti romantinius santykius;
* Būtų mokomos apie seksualumą bei santykius;
* Būtų mokomos kalbėti apie tai, kas joms patinka ir kas ne;
* Būtų skatinamos kurti savo taisykles;
* Būtų mokomos gerbti kitų taisykles.

Taip pat svarbu, kad vyrai suprastų,

Kad kai moteris sako „ne“, ji ir turi omenyje „ne“.

1. Integracija

Svarbu dirbti ties:

* Žmonių su intelekto sutrikimais integracija į visuomenę;
* Žmonių su intelekto sutrikimais dalyvavimu bendruomenėje;
* Užtikrinti, kad asmenys su intelekto sutrikimais pažinotų daug žmonių, kuriems jie rūpėtų;
* Suteikti asmenims su intelekto sutrikimais galimybę pasirinkti:
* Su kuo nori gyventi;
* Kur nori gyventi;
* Kas ir kokiose srityse jas palaiko.
1. Užkirsti kelią smurtui institucijose

Institucijose visada bus struktūrinės prievartos.

Institucijų gyventojai visada patirs riziką neturėti žmonių, kuriems jie iš tiesų rūpėtų.

Bet dauguma žmonių šiuo metu neturi kur eiti.

Taigi asmenys, dirbantys institucijose, turėtų mokėti pastebėti prievartą.

Ir turėtų gebėti kovoti prieš visas prievartos rūšis.

Mes manome, kad jie turėtų:

* Kalbėti apie prievartą;
* Moterų (ir vyrų) patirtis priimti rimtai;
* Pateikti lengvai skaitomą informaciją apie tai,

ką daryti, jei patyrei prievartą;

* Pakviesti žmones iš išorės, kurie padėtų atpažinti, ar institucijoje yra prievartos;
* Prašyti „save atstovaujančių“ žmonių ir šeimos narių pateikti nuomonę apie jų darbą;
* Užtikrinti, kad taisyklės institucijoje netrukdytų darbuotojams dirbti su tais, kurie jiems yra svarbiausi.
* Dirbti kartu su žmonėmis, kurie gyvena institucijose, ir padėti jiems persikelti gyventi į bendruomenę.
1. Supratimas

Žmonės, kurie suteikia paramą asmenims su intelekto sutrikimais, turėtų:

* Suprasti, kodėl vyksta struktūrinė prievarta;
* Suprasti prievartos daroma įtaką žmonėms;
* Suprasti, kad kartais asmenys reaguoja priešingai nei mes tikimės dėl jų praeities patirčių.

Mes turime kalbėti apie prievartą.

Kad tai įvyktų, asmenys turi jaustis saugūs.

Tai padeda dirbti su nepriklausomais „save atstovaujančiais“ žmonėmis.

Išklausyti jų patirčių.

Tai padeda dirbti su mūsų naudotomis kortelėmis apie prievartą.

Jas galima gauti Inclusion Europe puslapyje.

1. Parama

Asmenims reikia paramos.

Ne tik tada, kai jie patiria tiesioginę prievartą,

bet ir tada, kai susiduria su struktūrine prievarta.

Ir tada, kai randa žmones, kuriems jie rūpi.

1. Europos lygmuo

Europos Sąjunga (sutrumpintai ES) susideda iš 28 šalių,

Mes jas vadiname „valstybės narėmis“.

Jos susijungė, kad kartu būtų politiškai ir ekonomiškai stipresnės.

Europos Parlamentas – vieta, kur priimami svarbūs Europos Sąjungos sprendimai.

Pavyzdžiui: įstatymai.

Mes manome, kad žmonės Europos Parlamente turėtų:

* Užtikrinti, kad būtų atliekami tyrimai apie moteris su intelekto sutrikimais, kurios gyvena institucijose.
* Supažindinti su taisyklėmis, saugančiomis moterų su intelekto sutrikimais teisę į jų asmeninį gyvenimą.
* Siekti pokyčių teikiant paramą asmenims su intelekto sutrikimais:
* Susikoncentruoti ties žmogumi;
* Leisti žmonėms būti bendruomenės nariais;
* Organizuoti paramos teikimo grupes;
* Leisti žmonėms pasirinkti, kur ir su kuo jie nori gyventi;
* Užtikrinti, kad jie žinotų, jog visi žmonės svarbūs.
* Užtikrinti, kad visi turėtų galimybę pasirinkti gyvenimą už institucijos ribų;
* Užtikrinti, kad žmonės gautų reikiamą paramą sėkmingai gyventi bendruomenėse.
* Atidžiai klausyti ir stebėti progresą.
* Įvesti taisykles, kad visos valstybės užtikrintų, kad institucijose:
* Būtų kovojama prieš bet kokios rūšies prievartą;
* Klausytis ir matyti, ką patiria asmenys, gyvenantys institucijose.